Diari Oficial de la Generalitat Valenciana


Sumari del DOGV 8373, del 31-08-2018 (2018/8168)

RESOLUCIÓ de 28 d'agost de 2018, de la directora general d'Assistència Sanitària, per la qual s'actualitza l'import de les beques i es prorroguen per un període de 3 mesos addicionals la beca de pràctiques professionals que es convocaren per Resolució de 8 de març de 2017, de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8373

Data del DOGV
:   31-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8168


Data del document
:   28-08-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 28 d'agost de 2018, de la directora general d'Assistència Sanitària, per la qual s'actualitza l'import de les beques i es prorroguen per un període de 3 mesos addicionals la beca de pràctiques professionals que es convocaren per Resolució de 8 de març de 2017, de la Conselleria de Sanitat Universal i Salut Pública. [2018/8168]  
La Conselleria de Sanitat Universal i Salut Pública, en el marc de la política dirigida a la integració i formació de joves amb titulació universitària que han finalitzat els seus estudis en dates recents, vol apropar el coneixement pràctic de l'Administració pública valenciana a les persones joves, mitjançant la realització de pràctiques professionals en les seues dependències, en concret en la Direcció General d'Assistència Sanitària, contribuint amb això a la seua formació complementària, adquisició de noves aptituds, especialització i al seu perfeccionament.  
  
Mitjançant Ordre de bases 1/2017, 16 de gener, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària (DOGV 7965, 25.01.2017).  
Mitjançant Resolució de 8 de març de 2017, de la Conselleria de Sanitat Universal i Salut Pública, es convocaren quatre beques per a la realització de pràctiques professionals en la Direcció General d'Assistència Sanitària, Salut Mental, en les dependències de la Conselleria de Sanitat Universal i Salut Pública (DOGV 8016, 06.04.2017).  
Mitjançant Resolució de 25 d'agost de 2017, del director general d'Assistència Sanitària, es resolgué la convocatòria de quatre beques per a la realització de pràctiques professionals en la Direcció General d'Assistència Sanitària, Oficina Autonòmica de Salut Mental, en les dependències de la Conselleria de Sanitat Universal i Salut Pública (DOGV 8130, 19.09.2017), que s'adjudicaren a:  
Irene Tur Cruces, amb DNI ?.1821N, en l'especialitat d'Infermeria  
  
Eugenia Benimeli Navarro, amb DNI ?.8946F, en l'especialitat de Sociologia  
Ángela Carbonell Marqués, amb DNI ?.1807L, en l'especialitat de Treball Social  
Laura Gandía Cerdá, amb DNI ?.0853J, en l'especialitat de Dret  
  
i en la mateixa resolució s'establí una borsa de reserva prioritzada en funció de la puntuació obtinguda.  
Mitjançant Resolució de 25 de gener de 2018, del director general d'Assistència Sanitària, de concessió de nova beca després de la renúncia de la persona que ha sigut beneficiària d'aquesta (DOGV 8223, 30.01.2018), es nomenà adjudicatària d'aquesta, a Laura María Huhtala, amb NIE ?.5751P, en substitució d'Ángela Carbonell Marqués.  
Mitjançant Resolució de 14 de juny de 2018, del director general d'Assistència Sanitària, de concessió de nova beca després de la renúncia de la persona que ha sigut beneficiària d'aquesta (DOGV 8334, 09.07.2018), es nomenà adjudicatària d'aquesta, a María Elvira Beltrán Yago, amb DNI ?.2773M, en substitució de Laura Gandía Cerda.  
Mitjançant Resolució de 2 de juliol de 2018, de la directora general d'Assistència Sanitària de concessió de nova beca després de la renúncia de la persona que ha sigut beneficiària d'aquesta (DOGV 8335, 10.07.2018), es nomenà adjudicatària d'aquesta, a Dzvenyslava Fedorak Fedorak, amb DNI ?.6767W, en substitució d'Irene Tur Cruces.  
Segons l'establert en l'Ordre 1/2017, de 16 de gener, en el títol IV, base reguladora catorze, el període de duració de la beca començarà el dia que s'indique en la resolució i tindrà una duració de fins a 12 mesos, podrà prorrogar-se, mitjançant resolució expressa, fins un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis als que afecte la pròrroga i que el desenvolupament de l'activitat que s'estiga efectuant així ho requerisca o aconselle.  
La present resolució queda condicionada a l'existència de crèdit adequat i suficient en els respectius pressupostos de la Generalitat.  
Per tot això i en exercici de les facultats legalment conferides, resolc:  
Primer  
En virtut de la Resolució 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses l'àmbit d'aplicació del Decret 132/20109, de 4 de setembre, del Consell (DOGV 8261, 26.03.2018), s'actualitza dita quantitat a mil vint-i-tres euros i setze cèntims (1.023,16 euros) bruts mensuals, subjectes a la retenció corresponent a compte de l'impost sobre la renda de les persones físiques, així com la corresponent cotització a la Seguretat Social i a qualsevol altra retenció que, en el seu caso, pogués correspondre.  
  
  
Segon  
Que es procedisca a reajustar els crèdits destinats a finançar l'adjudicació de les beques objecte de la convocatòria ressenyada en la present resolució, sent la quantitat corresponent a l'exercici 2018: 741,12 euros amb càrrec a l'aplicació pressupostària 54.03.37.4840.579.42, del capítol IV, codi línia comptable S68254289, dels pressupostos de la Generalitat per a l'any 2018 amb el següent desglossament:  
Tercer  
Prorrogar per un període de 3 mesos, que comprendrà des de l'1 de setembre de 2018 fins al 30 de novembre de 2018 (ambdós inclusivament), les quatre beques per a la realització de pràctiques professionals en la Direcció General d'Assistència Sanitària, Oficina Autonòmica de Salut Mental, en les dependències de la Conselleria de Sanitat Universal i Salut Pública, actualment amb les següents adjudicatàries: Eugènia Benimeli Navarro, Laura María Huhtala, Dzenyslava Fedorak Fedorak i María Elvira Beltrán Yago, sense perjuí de les possibles noves adjudicacions després de cessament o renúncia de les beneficiàries actuals.  
No obstant això, amb la finalitat d'obtindre el màxim benefici en la integració i formació de joves amb titulació universitària, si s'aprovara la modificació pressupostària que es troba en tramitació o es generara crèdit suficient en la línia, que permetera aconseguir el període màxim de pròrroga, fixat en 12 mesos segons estableix l'Ordre 1/2017 de 16 de gener, el període citat en el paràgraf anterior, podrà ampliar-se mitjançant resolució expressa fins a un màxim de 9 mesos addicionals.  
  
L'import de la present pròrroga ascendeix a la quantia global màxima de 12.277,92 euros, que es finançaran amb càrrec a l'aplicació pressupostària 16.64.39.7067.845.25, del capítol IV, codi línia comptable G40387786, dels pressupostos de la Generalitat per a l'any 2018.  
De conformitat amb el Reial decret 1493/2011, 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desenvolupament del previst en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social dels adjudicataris de la present pròrroga amb càrrec a l'aplicació pressupostària 84.22.16.3388.988.21, línia de subvenció amb codi línia comptable S0421000, pels imports que s'establisquen en la normativa vigent en la present matèria.  
La present resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, la qual posa fi a la via administrativa, podrà interposar-se recurs contenciós administratiu, d'acord amb el previst en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar des del dia següent a la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se potestativament recurs de reposició davant la Conselleria de Sanitat Universal i Salut Pública en el termini d'un mes, d'acord amb el disposat en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí de que puga interposar-se qualsevol altre que s'estime procedent.  
  
València, 28 d'agost de 2018.- La directora general d'Assistència Sanitària: María Amparo García Layunta.